'Maar op groter skaal is sy jongste werk dalk nog meer makaber: Dit is bevolk deur zombies, spokies, duiwelagtiges en grynsende figure waarmee hy gestalte gee aan ’n post-koloniale nagmerrie. AK-47’s kom dikwels voor as ’n soort fetisj en in een werk ratel ’n konvooi van klein militêre voertuie oor ’n horison. Makaber is die werk wel, maar dis die strokiesagtigheid wat daaraan ’n soort re­spyt gee en die kyker as’t ware dieper intrek in die donker kant van selfs oënskynlik gawe karakters. Niks is immers waarna dit lyk nie'. Johan Myburg